cyanic-selkie/wikianc huggingface dataset:
আলিয়ঁস ফ্রঁসেজ দ্য চট্টগ্রাম
আলিয়ঁস ফ্রঁসেজ দ্য চট্টগ্রাম (Alliance Française de Chittagong) একটি ফরাসি অলাভজনক সংগঠন, যেটি ১৯৬৫ সালে আলিয়ঁস ফ্রঁসেজের আঞ্চলিক সংগঠন হিসাবে বাংলাদেশের চট্টগ্রাম শহরে প্রতিষ্ঠিত হয়। ২০১৫ সালে সংগঠনটি চট্টগ্রামে তার কার্যক্রমের ৫০তম বার্ষিকী উদ্‌যাপন করেছিল। কখনও কখনও ফরাসি সাংস্কৃতিক কেন্দ্র হিসাবে উল্লেখিত, আলিয়ঁস ফ্রঁসেজ দ্য চট্টগ্রাম একটি মর্যাদাপূর্ণ সংস্থা যা ফরাসি এবং বিশ্ব সংস্কৃতির প্রচার এবং ফরাসি ভাষার শিক্ষার উপর মনোযোগ নিবদ্ধ করে এবং বাংলাদেশে ফ্রান্সের হাই কমিশনের সাথে ঘনিষ্ঠভাবে কাজ করে।
অবস্থান
এটি চট্টগ্রাম শহরের চকবাজার এলাকায় চট্টগ্রাম মেডিকেল কলেজ-এর নিকটবর্তী ১২৩ কে.বি. ফজলুর কাদের সড়কে অবস্থিত।
মাহবুবুল হক
মাহবুবুল হক (জন্ম ৩ নভেম্বর, ১৯৪৮) হলেন একজন গবেষক, ভাষাবিজ্ঞানী ও অধ্যাপক। প্রবন্ধে অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন। গবেষণায় অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
জন্ম ও শিক্ষাজীবন
মাহবুবুল হক ১৯৪৮ সালের ৩ নভেম্বর জন্মগ্রহণ করেন। তার জন্মস্থান ফরিদপুর জেলার মধুখালিতে। তবে শৈশব থেকে বেড়ে ওঠেছেন চট্টগ্রামে। চট্টগ্রাম বিশ্ববিদ্যালয় থেকে ১৯৬৯ সালে বাংলা ভাষা ও সাহিত্যে স্নাতক (সম্মান) এবং ১৯৭০ সালে একই বিষয়ে স্নাতকোত্তর ডিগ্রি অর্জন করেন। ১৯৯৭ সালে পিএইচডি ডিগ্রি অর্জন করেছেন একই বিশ্ববিদ্যালয় থেকে।
কর্মজীবন
শিক্ষক হিসেবে কর্মজীবন শুরু করেন মাহবুবুল হক। বিভিন্ন সময়ে শিক্ষকতা করেছেন চট্টগ্রামের রাঙ্গুনীয়া কলেজ ও চট্টগ্রাম বিশ্ববিদ্যালয় কলেজ। পরবর্তীতে চট্টগ্রাম বিশ্ববিদ্যালয়ে যোগদান করেন বাংলা বিভাগে প্রভাষক হিসেবে। বর্তমানে তিনি অধ্যাপক পদে অবসর ছুটিতে আছেন। শিক্ষকতার পাশাপাশি প্রায়োগিক বাংলা ও ফোকলোর চর্চা, গবেষণা, সম্পাদনা, অনুবাদ ও পাঠ্যবই রচনা করে পরিচিতি লাভ রয়েছে ড. মাহবুবুল হকের। বাংলাদেশ এশিয়াটিক সোসাইটি, বাংলা একাডেমি, জাতীয় শিক্ষাক্রম ও পাঠ্যপুস্তক বোর্ডসহ বিশেষজ্ঞ হিসেবে নানা প্রতিষ্ঠানের সঙ্গে কাজ করেছেন। প্রাথমিক, মাধ্যমিক ও উচ্চ মাধ্যমিক পর্যায়ের বেশ কয়েকটি বাংলা পাঠ্য বইয়েরও রচয়িতাও তিনি। আহ্বায়ক হিসেবে নতুন শিক্ষানীতি অনুযায়ী ২০১২ ও ২০১৩ শিক্ষাবর্ষের বাংলা শিক্ষাক্রম ও বাংলা পাঠ্যবই প্রণয়নে দায়িত্ব পালন করেছেন। প্রমিত বাংলা বানানের নিয়ম প্রণয়নে সক্রিয় ভূমিকা রয়েছে তার।
প্রকাশিত বই
বাংলাদেশ, ভারত ও সাবেক সোভিয়েত ইউনিয়ন থেকে তার চল্লিশটির বেশি বই প্রকাশিত হয়েছে। তার উল্লেখযোগ্য বইয়ের মধ্যে রয়েছে:
প্রিয়াঙ্কা সরকার
প্রিয়াঙ্কা সরকার, (ইংরেজি: Priyanka Sarkar), একজন বাঙালী চলচ্চিত্র এবং টেলিভিশন অভিনেত্রী। তার অভিনীত প্রথম সিনেমা হল রাজ চক্রবর্তী পরিচালিত চিরদিনই তুমি যে আমার। ২০১০ সালে তিনি রাহুল ব্যানার্জীর সাথে বিবাহ বন্ধনে আবদ্ধ হন। ২০১৭ সাল থেকে তারা আলাদা ভাবে থাকা শুরু করেন ও বিবাহ বিচ্ছেদ মামলা শুরু হয়।
পাঞ্জাব ক্রিকেট দল (ভারত)
পাঞ্জাব ক্রিকেট দল ভারতের ঘরোয়া ক্রিকেটে পাঞ্জাব রাজ্যের প্রতিনিধিত্ব করে।
ইতিহাস
১৯৬৮/৬৯ ভারতীয় ঘরোয়া ক্রিকেট মরসুমে পাঞ্জাব প্রথমবারের জন্য একত্রিত দল হিসেবে আত্মপ্রকাশ করে। এর পূর্বে পাঞ্জাব একাধিক দলে বিভক্ত ছিল (যথাক্রমে: পশ্চিম পাঞ্জাব, পূর্ব পাঞ্জাব ও উত্তর পাঞ্জাব)।
শেখ রাসেল রোলার স্কেটিং কমপ্লেক্স
শেখ রাসেল রোলার স্কেটিং কমপ্লেক্স বাংলাদেশের রাজধানী ঢাকা শহরে অবস্থিত একটি রোলার স্কেটিং ক্রীড়া অনুশীলন ও প্রতিযোগিতা অনুষ্ঠানের সুবিধা প্রদানকারী স্থাপনা। এটি বাংলাদেশের জাতীয় ও প্রধান স্টেডিয়াম বঙ্গবন্ধু জাতীয় স্টেডিয়ামের পাশে অবস্থিত। এটি বাংলাদেশের ইতিহাসের সর্বপ্রথম রোলার স্কেটিং কমপ্লেক্স। সার্কভুক্ত দেশগুলির মাঝে এর আগে শুধুমাত্র ভারতে এবং শ্রীলঙ্কায় রোলার স্কেটিং কমপ্লেক্স ছিল। ২০১৭ সালের ২৩শে ফেব্রুয়ারি তৎকালীন বাংলাদেশের প্রধানমন্ত্রী শেখ হাসিনা এই ক্রীড়া কমপ্লেক্স উদ্বোধন করেন। ২০১৭ সালে স্থাপনাটি ১১ কোটি ৬১ লাখ টাকা ব্যয়ে নির্মিত হয়েছে।
প্রথম প্রেসিডেন্ট কাপ রোলার স্কেটিং চ্যাম্পিয়নশিপ
২০২০ সালের ৯ই জানুয়ারি শেখ রাসেল রোলার স্কেটিং কমপ্লেক্সে বাংলাদেশের প্রথম প্রেসিডেন্ট কাপ রোলার স্কেটিং চ্যাম্পিয়নশিপ অনুষ্ঠিত হয়। এই প্রতিযোগিতার আয়োজন করে বাংলাদেশ রোলার স্কেটিং ফেডারেশন। প্রতিযোগিতার পুরুষ বিভাগের ফাইনালে লেজার স্কেটিং ক্লাব ৩-১ গোলে স্পীড স্কেটিং ক্লাবকে পরাজিত করে প্রথম প্রেসিডেন্ট কাপ রোলার স্কেটিং চ্যাম্পিয়নশিপের শিরোপা জিতে নেয়।
অন্যান্য প্রতিযোগিতা
শেখ রাসেল রোলার স্কেটিং কমপ্লেক্সে নিয়মিত কিছু প্রতিযোগিতা আয়োজিত হয় তবে এই সকল প্রতিযোগিতা শুধুমাত্র জাতীয় পর্যায়ের। বিগত বছরগুলোতে হওয়া বিভিন্ন প্রতিযোগিতার মাঝে রয়েছে: তিনটি বিজয় দিবস চ্যাম্পিয়নশিপ, তিনটি জাতীয় রোলার স্কেটিং চ্যাম্পিয়নশিপ, ২০১৮এবং ২০১৯ সালে ফেডারেশন কাপ, ২০১৯ সালে আন্তঃস্কুল রোপ স্কিপিং চ্যাম্পিয়নশিপ এবং ২০১৯ সালে শেখ রাসেল রোলার স্কেটিং চ্যাম্পিয়নশিপ।
অন্যান্য খেলা
শেখ রাসেল রোলার স্কেটিং কমপ্লেক্সে রোলার স্কেটিং ছাড়াও বিভিন্ন খেলার প্রতিযোগিতা অনুষ্ঠিত হয়, যেমন: হ্যান্ডবল, ডুবল, কুস্তি, কাবাডি, উশু, কারাতে, অসিক্রীড়া (ফেন্সিং), ইত্যাদি।
কাজিম উদ্দিন আহম্মেদ
কাজিম উদ্দিন আহম্মেদ একজন বাংলাদেশি রাজনীতিবিদ ও একাদশ জাতীয় সংসদ সদস্য। কাজিম উদ্দিন আহম্মেদ ময়মনসিংহ-১১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
কাজিম উদ্দিন আহম্মেদের জন্ম ময়মনসিংহ জেলা র ভালুকা উপজেলার মল্লিকবাড়ী ইউনিয়নে।
রাজনৈতিক ও কর্মজীবন
কাজিম উদ্দিন আহম্মেদ রাজনীতিতে সক্রিয় এবং প্রবীণ রাজনৈতিক কাজিম উদ্দিন আহম্মেদ এবার প্রথম বার সংসদ সদস্য নির্বাচিত হলেন।
পশ্চিমবঙ্গ রাজ্য কারিগরী ও বৃত্তিমূলক শিক্ষা এবং দক্ষতা উন্নয়ন সংসদ
পশ্চিমবঙ্গ রাজ্য কাউন্সিল অফ টেকনিক্যাল অ্যান্ড ভোকেশনাল এডুকেশন অ্যান্ড স্কিল ডেভেলপমেন্ট (বাংলা: পশ্চিমবঙ্গ রাজ্য কারিগরি ও বৃত্তিমূলক শিক্ষা এবং দক্ষতা উন্নয়ন পর্ষদ) এর অধীনে একটি সংবিধিবদ্ধ সংস্থা। প্রশাসন ও পরীক্ষা জন্য রাজ্য সরকার বৃত্তিমূলক কোর্স।কোর্সগুলি পশ্চিমবঙ্গ রাজ্য জুড়ে উচ্চমাধ্যমিক, মাধ্যমিক বিদ্যালয় এবং পলিটেকনিক কলেজগুলির মতো বিভিন্ন অনুমোদিত সংস্থা থেকে দেওয়া হয়। এর সদর দফতর কড়িগরী ভবনে ৫ তলা, প্লট-বি / ৭, অ্যাকশন এরিয়া -৩, নিউটাউন, রাজারহাট, কলকাতা, পশ্চিমবঙ্গ ৭০০১৬০, ভারতে রয়েছে ।
ইতিহাস
এটি ২০০৫ সালে প্রতিষ্ঠিত হয়েছিল।বৃত্তিমূলক স্ট্রিম ২০০৫ সালে স্বায়ত্তশাসিত সংস্থা হিসাবে আত্মপ্রকাশ করে এবং তখন থেকেই পশ্চিমবঙ্গে সফলতার সাথে চলছিল। ৫ ডিসেম্বর ২০১৩-তে সরকার পশ্চিমবঙ্গ বিধানসভায় একটি বিল এনেছিল। (২০১৩ সালের ৩১ নং বিল, কারিগরী ও বৃত্তিমূলক শিক্ষা ও দক্ষতা বিকাশের পশ্চিমবঙ্গ রাজ্য কাউন্সিল)। এই বিলটি ১৫ জুলাই ২০১৫-এ বিধানসভায় পাস করা হয়েছিল এবং পশ্চিমবঙ্গ রাজ্য কাউন্সিলকে একীভূত করে পশ্চিমবঙ্গ আইন, ২০১৩ এর XXVI এর আওতায় পশ্চিমবঙ্গ রাজ্য কারিগরী ও বৃত্তিমূলক শিক্ষা ও দক্ষতা বিকাশের কাউন্সিল নামে একটি নতুন কাউন্সিল গঠন করা হয়। কারিগরি শিক্ষার এবং পশ্চিমবঙ্গ রাজ্য বৃত্তিমূলক শিক্ষা ও প্রশিক্ষণ পরিষদ। বর্তমানে এই স্ট্রিমটি এইচএস শিক্ষার সাধারণ স্ট্রিমের সমতুল্য।
পাঠ্যক্রম
কাউন্সিল কর্তৃক প্রদত্ত উচ্চমাধ্যমিক কোর্সে দুটি অংশ রয়েছে, যেমন উচ্চ মাধ্যমিক পরীক্ষার অধীনে প্রকৌশল ও প্রযুক্তি, কৃষি, ব্যবসা ও বাণিজ্য ইত্যাদি বিভিন্ন বিভাগের অধীনে দ্বাদশ এবং দ্বাদশ শ্রেণি উচ্চ মাধ্যমিক পরীক্ষার অধীনে বিষয়সমূহ প্রথম ভাষা দ্বিতীয় ভাষার গ্রুপ সবার কাছে সাধারণ তবে বাংলা থেকে বেছে নেওয়ার বিকল্প রয়েছে / হিন্দি / নেপালি / ইংরেজি  শাখা ৩ এর অধীনে কয়েকটি প্রধান বিষয় নিচে তালিকাভুক্ত করা হয়েছে। সিভিল নির্মাণ এবং রক্ষণাবেক্ষণ প্রযুক্তি ৪। কম্পিউটার সমাবেশ এবং রক্ষণাবেক্ষণ ৫| অটোমোবাইল মেকানিক্স ৬|গ্রাহক এবং শিল্প ইলেকট্রনিক্স মেকানিক্স ৭। আইটি সক্ষম পরিষেবা ইত্যাদি কারিগরি অঙ্কন এবং অতিরিক্ত বিষয়গুলির মতো সাধারণ বিষয়গুলি হল পদার্থবিজ্ঞান, রসায়ন, অষ্টম পাস শিক্ষার্থীদের জন্য গণিত এছাড়াও শংসাপত্র কোর্সও বিভিন্ন অধিভুক্ত প্রতিষ্ঠানের অধীনে এই কাউন্সিল থেকে দেওয়া হয়। এই কোর্সগুলি হল -
১। সিভিল নির্মাণ ও রক্ষণাবেক্ষণ প্রযুক্তি ২। অটোমোবাইল মেকানিক্স ৩। শীতাতপনিয়ন্ত্রক এবং রেফ্রিজারেটর মেকানিক ৪। কম্পিউটার সমাবেশ এবং রক্ষণাবেক্ষণ ৫। কম্পিউটার অ্যাপ্লিকেশন ৬। আইটি সক্ষম পরিষেবাগুলি ৭। বৈদ্যুতিক গার্হস্থ্য যন্ত্রপাতি রক্ষণাবেক্ষণ এবং মেরামত ৮। গ্রাহক ও শিল্প ইলেকট্রনিক্স মেকানিক্স
কৃষি ঘ। সামুদ্রিক ফিশারি ২। আলংকারিক ফিশ কালচার ৩। মাশরুম চাষ ৪। কম্পোস্টিং
১। সেলাই ২। বাণিজ্যিক শিল্প ৩। জোরি এবং কাঁথা সূচিকর্ম ৪। খেলনা তৈরি ৫। ভিতরের সজ্জা
ব্যবসা ও বাণিজ্য
১। পল্লী বিপণন ২। মার্কেটিং
প্যারামেডিক্যাল
১। রক্ত সংগ্রহ সহকারী ২। স্বাস্থ্য কর্মী
ডিপ্লোমা ইঞ্জিনিয়ারিং সুবিধা
শিক্ষার্থীরা ডাব্লুবিএসসিভিইটির (এক্স + ২) স্তরের কোর্স পাশ করার পরে ভোকলেট (পাশের প্রবেশিকা) পরীক্ষার মাধ্যমে পশ্চিমবঙ্গ রাজ্য কারিগরি শিক্ষার ডিপ্লোমা ইঞ্জিনিয়ারিংয়ের দ্বিতীয় বর্ষে প্রবেশের সুযোগ পেতে পারে।
মোহাম্মদ আজিজ (চিকিৎসক)
ডাঃ মোহাম্মদ আজিজ একজন বাংলাদেশী চিকিৎসক। তিনি পৃথিবীর ইতিহাসে রিভার ব্লাইন্ডনেস রোগের প্রথম মেডিকেলীয় অনুসন্ধানের নেতৃত্ব দেন, যার ফলে এই রোগের ওষুধ আইভারমেকটিন আবিষ্কার হয়। এই আবিষ্কারের জন্য ২০১৫ সালে উইলিয়াম সি. ক্যাম্পবেল এবং সাতোশি ওমুরা চিকিৎসাবিজ্ঞানে নোবেল পুরস্কার অর্জন করেন। পুরস্কার প্রদানের উদ্ধৃতিতে নোবেল কমিটি ডাঃ মোহাম্মদ আজিজের অবদান উল্লেখ করেন।
কর্মজীবন
১৯৬২ থেকে ১৯৭৩ সাল পর্যন্ত ডাঃ আজিজ ইউনিভার্সিটি অফ মিনেসোটায় একজন শিক্ষক এবং গবেষক হিসেবে কাজ করেন। ১৯৭৫ সালে তিনি সিয়েরা লিওনে বিশ্ব স্বাস্থ্য সংস্থার সমন্বয়কারী হিসেবে কাজ করেন। ১৯৭৬ সালে ডাঃ মোহাম্মদ আজিজ মার্কিন ওষুধ কোম্পানি মার্ক এন্ড কো এ ডিরেক্টর অফ দি ডোমেস্টিক রিসার্চ হিসেবে যোগদান করেন। ১৯৮১ সালে তিনি একই প্রতিষ্ঠানের আন্তর্জাতিক ক্লিনিক্যাল রিসার্চ শাখায় সিনিয়র ডিরেক্টর হিসেবে যোগদান করেন।
সাফল্য
মার্কিন ওষুধ কোম্পানিতে কর্মরত অবস্থায় সময় ডাঃ আজিজ সেনেগালে রিভার ব্লাইন্ডনেস এবং লিম্ফেটিক ফাইলেরিয়াসিসের চিকিৎসায় আইভারমেকটিনের কার্যকারিতা আবিষ্কার করেন। গত শতাব্দীর আশির দশক পর্যন্ত এই রোগের চিকিৎসার জন্য কার্যকর কোনো ঔষধ ছিল না। সেই সময় বিশ্বের মোট জনসংখ্যার এক-তৃতীয়াংশ মানুষ ফাইলেরিয়া ও রিভার ব্লাইন্ডনেসে আক্রান্ত হওয়ার ঝুঁকিতে ছিল। এই আবিষ্কারের জন্যই ক্যাম্পবেল এবং ওমুরা ২০১৫ সালে নোবেল পুরস্কার পান।
দিলপাশার রেলওয়ে স্টেশন
দিলপাশার রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।
অবস্থান
দিলপাশার রেলওয়ে স্টেশন পাবনা জেলার ভাঙ্গুড়া উপজেলায় অবস্থিত।
ইতিহাস
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়।  এসময় ঈশ্বরদী-সিরাজগঞ্জ লাইনের স্টেশন হিসেবে দিলপাশার    রেলওয়ে স্টেশন তৈরী করা হয়।
পরিষেবা
দিলপাশার রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
ইলকাল
ইলকাল (ಇಲಕಲ) ভারতের কর্ণাটক রাজ্যের বাগলকোট জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৫ মিটার (১৯১৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ইলকাল শহরের জনসংখ্যা হল ৫১,৯৫৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে ইলকাল এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
সূর্য নারায়ণ শাস্ত্রী রামশেষ
সূর্য নারায়ণ শাস্ত্রী রামশেষ (জন্ম ১৯৫০) একজন ভারতীয় কোয়ান্টাম রসায়নবিদ এবং ভারতীয় বিজ্ঞান সংস্থার বিজ্ঞান অনুষদের প্রাক্তন ডিন। তিনি আইআইএসসি-তে কঠিন বস্তু রসায়ন এবং কাঠামোগত রসায়ন বিভাগের প্রাক্তন চেয়ার অধ্যাপক এবং রাসায়নিক বিজ্ঞানের অমৃত মোদী চেয়ার অধ্যাপক। তিনি সংশ্লেষিত জৈব প্রণালী এবং স্বল্প-মাত্রিক কঠিন পদার্থ নিয়ে গবেষণার জন্য পরিচিত। তিনি ভারতীয় জাতীয় বিজ্ঞান একাডেমী, ভারতীয় বিজ্ঞান একাডেমী এবং দ্য ওয়ার্ল্ড একাডেমি অফ সায়েন্সেস এর নির্বাচিত ফেলো। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা বৈজ্ঞানিক ও শিল্প গবেষণা পরিষদ ১৯৯২ সালে তাঁকে শান্তি স্বরূপ ভটনাগর পুরস্কারে ভূষিত করেছে। এটি একটি সর্বোচ্চ ভারতীয় বিজ্ঞান পুরস্কার। রাসায়নিক বিজ্ঞানে তাঁর অবদানের জন্য তিনি এই পুরস্কার পেয়েছিলেন।
জীবনী
সূর্য নারায়ণ শাস্ত্রী রামশেষ, ১৯৫০ সালের ১৬ই জানুয়ারি দক্ষিণ ভারতের কর্ণাটক রাজ্যে জন্মগ্রহণ করেছিলেন। তিনি ১৯৬৮ সালে ব্যাঙ্গালোর বিশ্ববিদ্যালয় থেকে সাম্মানিক সহ বিএসসি এবং ১৯৭০ সালে রসায়নে স্নাতকোত্তর ডিগ্রি লাভ করেছিলেন। এরপর, ১৯৭৭ সালে, কানপুরের ভারতীয় প্রযুক্তিবিদ্যা প্রতিষ্ঠান থেকে তিনি পিএইচডি করেছিলেন। নিজের জন্মস্থান বেঙ্গালুরুতে ফিরে এসে, তিনি ভারতীয় বিজ্ঞান সংস্থা থেকে ডক্টরাল পরবর্তী পড়াশোনা করেন। এরপর তিনি ক্রমান্বয়ে অক্সফোর্ড বিশ্ববিদ্যালয়, লুইসিয়ানা রাজ্য বিশ্ববিদ্যালয় এবং প্রিন্সটন বিশ্ববিদ্যালয় থেকেও ডক্টরাল পরবর্তী পড়াশোনা করেছিলেন। তিনি ১৯৮৪ সালে ভারতীয় বিজ্ঞান সংস্থায় অনুষদের সদস্য হিসাবে কর্মজীবন শুরু করেছিলেন। সেখানে তিনি তাঁর পুরো শিক্ষাগত কর্মজীবন কাটিয়েছিলেন। ১৯৯২ সাল থেকে ১৯৯৭ সাল পর্যন্ত কঠিন বস্তু রসায়ন এবং কাঠামোগত রসায়ন বিভাগের অধ্যাপক এবং চেয়ার অধ্যাপক হিসাবে, ২০০০ সাল থেকে ২০০৩ সাল পর্যন্ত রসায়ন বিভাগে অমৃত মোদী চেয়ার অধ্যাপক হিসাবে এবং ২০১৪ সাল থেকে ২০১৫ সালে পরিষেবা থেকে অবসর গ্রহণ করা পর্যন্ত, বিজ্ঞান অনুষদে ডিন হিসাবে তিনি কাজ করে গেছেন। এর মধ্যে, তিনি প্রিন্সটন বিশ্ববিদ্যালয়, আরিজোনা বিশ্ববিদ্যালয়, বোর্দো বিশ্ববিদ্যালয়, ইকোল নরমলে সুপারিয়ার প্যারিস-স্যাকলে, এবং মনস-হাইনট বিশ্ববিদ্যালয়ে একজন পরিদর্শনকারী অধ্যাপক হিসাবে কাজ করেছেন।
মোজাফফর আহমেদ চৌধুরী
'''অধ্যাপক ড. মোজাফফর আহমেদ চৌধুরী''' হলেন বাংলাদেশের একজন প্রখ্যাত অর্থনীতিবিদ এবং শিক্ষাবিদ। স্বাধীন বাংলাদেশে তিনিই প্রথম ঢাকা বিশ্ববিদ্যালয়ের উপাচার্য ছিলেন। পদাধিকার বলে তিনি ছিলেন ডাকসুর প্রথম সভাপতি। শিক্ষা ক্ষেত্রে অনন্য সাধারণ অবদানের জন্য ১৯৭৯ সালে তাকে “শিক্ষায় স্বাধীনতা পুরস্কার” প্রদান করা হয়।
জন্ম ও পারিবারিক পরিচিতি
নোয়াখালি জেলার বীরাহিমপুর গ্রামে ১৯২২ সালের ২৩ নভেম্বর তার জন্ম। তার পিতা মৌলবী ওবায়দুল্লাহ ছিলেন বাসিকপুর মাদ্রাসার হেড মওলানা।
শিক্ষাজীবন
মুজাফফর আহমদ নোয়াখালীর ফরাশগঞ্জ হাইস্কুল থেকে ১৯৩৮ সালে ম্যাট্রিক, ফেনী কলেজ থেকে ১৯৪০ সালে আই.এ পাস করেন। তিনি ঢাকা বিশ্ববিদ্যালয় থেকে ১৯৪৩ সালে রাষ্ট্রবিজ্ঞানে বি.এ অনার্স এবং ১৯৪৪ সালে এম.এ ডিগ্রি লাভ করেন। তিনি ১৯৬০ সালে লন্ডন বিশ্ববিদ্যালয় থেকে পি.এইচ ডি ডিগ্রি লাভ করেন।
কর্মজীবন
মুজাফফর আহমদ ১৯৪৫ সালে ঢাকা বিশ্ববিদ্যালয়ে রাষ্ট্রবিজ্ঞান বিভাগে লেকচারার পদে যোগ দেন। ১৯৫০-৫২ সালে তিনি বিশ্ববিদ্যালয়ে প্রক্টরের দায়িত্ব পালন করেন। তিনি ১৯৬১ সালে রিডার এবং ১৯৬৯ সালে প্রফেসর পদে উন্নীত হন।
মুজাফফর আহমদ ১৯৫২ সালে ভাষা আন্দোলনে সক্রিয় ভূমিকা রাখেন। ১৯৫২ সালের একুশে ফেব্রুয়ারি পুলিশের গুলিতে ছাত্র হত্যা ও পুলিশি নির্যাতনের প্রতিবাদে ২৩ ফেব্রুয়ারি আয়োজিত ঢাকা বিশ্ববিদ্যালয়ের শিক্ষকদের সভায় তিনি ২১ ফেব্রুয়ারি পুলিশের গুলিবর্ষণ ও ছাত্র হত্যার তীব্র প্রতিবাদ জানান এবং সরকারের গণবিরোধী ও দমননীতির তীব্র সমালোচনা করেন। ফলে পাকিস্তান সরকার কর্তৃক নিরাপত্তা আইনে তাকে গ্রেপ্তার করা হয়। এক বছরেরও বেশি সময় কারাভোগের পর ১৯৫৩ সালের ৫ মে তিনি মুক্তিলাভ করেন। ১৯৫৫ সালের অক্টোবর থেকে ১৯৫৬ সালের ফেব্রুয়ারি পর্যন্ত তিনি পাকিস্তান গণপরিষদের শাসনতান্ত্রিক উপদেষ্টা এবং ১৯৫৬ সালের নভেম্বর থেকে ১৯৫৭ সালের ফেব্রুয়ারি পর্যন্ত জাতিসংঘের সাধারণ পরিষদে পাকিস্তানের প্রতিনিধিরূপে দায়িত্ব পালন করেন।
মুজাফফর আহমদ ১৯৬৯ সালে আইয়ুব বিরোধী গণআন্দোলনে সক্রিয়ভাবে অংশগ্রহণ করেন। এ পর্যায়ে তিনি আওয়ামী লীগের রাজনীতির সঙ্গেও যুক্ত হন। ১৯৬৯ থেকে ১৯৭১ সালের মার্চ পর্যন্ত তিনি ছিলেন বঙ্গবন্ধু শেখ মুজিবুর রহমানের রাজনৈতিক উপদেষ্টা। তিনি ১৯৬৯ সালে আইয়ুব খান কর্তৃক রাওয়ালপিন্ডিতে আহূত গোলটেবিল বৈঠকে আওয়ামী লীগ প্রতিনিধিদলের উপদেষ্টা হিসেবে যোগদান করেন। তিনি ১৯৭১ সালে মুক্তিযুদ্ধে মুজিবনগর সরকারের পরিকল্পনা সেলের প্রধানের দায়িত্ব পালন করেন।
মুজাফফর আহমদ চৌধুরী ১৯৭২ সালের জানুয়ারি মাসে ঢাকা বিশ্ববিদ্যালয়ের উপাচার্য নিযুক্ত হন। ১৯৭৩ সালের এপ্রিল মাসে তিনি বিশ্ববিদ্যালয় মঞ্জুরী কমিশনের চেয়ারম্যান হন। তিনি ১৯৭৫ সালে বঙ্গবন্ধু শেখ মুজিবুর রহমানের মন্ত্রিসভায় শিক্ষামন্ত্রী নিযুক্ত হন। তিনি ১৯৭৫ সালে কৃষক-শ্রমিক আওয়ামী লীগে (বাকশাল) যোগ দেন এবং কার্যনির্বাহী কমিটির সদস্য মনোনীত হন। বঙ্গবন্ধুর হত্যার পর খন্দকার মোশতাক আহমদের মন্ত্রিসভায় মুজাফফর আহমদ শিক্ষামন্ত্রী ছিলেন। জিয়াউর রহমান কর্তৃক রাষ্ট্রীয় ক্ষমতা গ্রহণের পর তিনি মন্ত্রিসভা থেকে অপসারিত হন। এরপর তিনি ঢাকা বিশ্ববিদ্যালয়ে তার চাকুরিতে ফিরে যান।
পুরস্কার ও সম্মননা
শিক্ষা ক্ষেত্রে অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
গ্রন্থ
মুজাফফর আহমদ লেখক হিসেবে খ্যাতি অর্জন করেন। তার রচিত গ্রন্থের মধ্যে রয়েছে:
মৃত্যু
১৯৭৮ সালের ১৭ জানুয়ারি তিনি মৃত্যুবরণ করেন।
জাকার
জাকার (ঝংখা: བྱ་ ཀར་; ভিলি: বাই কের) হল ভুটানের কেন্দ্রীয়-পূর্বাঞ্চলীয় শহর। এটি বুমথং জেলার জেলা রাজধানী (ডজংখাগ থ্রোমেড) এবং আঞ্চলিক ডজং দুর্গ জাকের দজং-এর অবস্থান এই শহরে। জাকার নামটি মূলত "সাদা পাখি" হিসাবে অনুবাদ করে এর ভিত্তিগত কাহিনীতে উল্লেখ করা হয়েছে যে, একটি শ্বেত পাখিটি ১৫৪৯ সালের কাছাকাছি একটি মঠ খুঁজে পেতে যথাযথ ও শুদ্ধ অবস্থানের নির্দেশ দেয়।
ইতিহাস
শহরটি চখর লোখাং নামক একটি ছোট এবং নিচু মন্দিরের স্থান, যা সিন্ধু রাজ্যের "লোহা প্রাসাদ" এর অবস্থান চিহ্নিত করে, যেটি ভারতীয় রাজকীয় ব্যক্তি যিনি প্রথমবারের মত গুরু রানিপোচেকে ভুটানে ৭৪৬ সালে আমন্ত্রণ জানিয়েছিলেন।   বর্তমান বিল্ডিং ১৪ তম শতাব্দীতে টেরটোন দোরজে লিংপা দ্বারা নির্মিত হয়েছে বলা হয়।
জাকারার ফাউন্ডেশন মিলের মতে, একটি শূন্যধ্বনি সাদা পাখি ১৫৪৯ সালের কাছাকাছি একটি মঠ খুঁজে পাওয়ার জন্য উপযুক্ত এবং শুদ্ধ অবস্থানের নির্দেশ দেয়। এভাবে নিষ্পত্তিটি মনিকার জাকর অর্জন করে, যার অর্থ "সাদা পাখি।"
অবস্থান
জাকার কেন্দ্রীয় বুমথাং মধ্যে চহোখর গেয়গের মধ্যে বুমথাং (চহোখর) উপত্যকা অবস্থিত। প্রশাসনিকভাবে, যদিও, জাকার একটি পৃথক থরোমডে (পৌরসভা) গেয়োগ-এর অন্তর্গত। চোয়েখর গেয়োগ জন্য প্রশাসনিক অফিস জাকার শহরের  উত্তর উপকন্ঠে অবস্থিত।  শুধু জাকারের উত্তরে ভ্যাংচুক সেন্টেনীয় পার্ক ভুটানের একটি সুরক্ষিত অঞ্চল রয়েছে।
জলবায়ু
জাকার একটি সাবট্রপিকাল উচ্চভূমি জলবায়ু অঞ্চলে অবস্থিত। (কোপেন: CWB)।
পরিবহন
থাম্ব|220x220পিক্সেল|জাকার সড়ক জাকারের উত্তর-দক্ষিণ সড়কের মধ্য দিয়ে অগ্রসর হয়েছে যা ভুটানের প্রধান রাস্তা ল্যাটেরাল রোডের সাথে সংযুক্ত।
বাথপালাং বিমানবন্দর-এর অবস্থান জাকার শহরে। বিমানবন্দরটি রয়েল ভুটান সরকারের ১০ তম পঞ্চবার্ষিকী পরিকল্পনার অংশ (২০০৮)। এয়ারপোর্ট মূলত অক্টোবর ২০১০ সালে খোলা হবে, কিন্তু মাটি স্থিতিশীলতা, নদীচলাচল,,  তহবিল, এবং শ্রমজনিত কারণে অনেক বিলম্বের সম্মুখীন হয়েছিল।   ২০১১ সালের প্রথম দিকে শ্রম ও বস্তুগত ঘাটতি ২০১১ সালের জুলাই মাসের একটি নতুন লক্ষ্যমাত্রা নির্ধারণ করেছিল, তবে ২০১১ সালের সেপ্টেম্বর পর্যন্ত বিমানবন্দরটি বিমান চলাচলের জন্য খোলা হয়নি।  যারা বিমানবন্দরকে সংলগ্ন করার জন্য জোরপূর্বক বাধ্য করা হয়েছে তাদের জন্য আইনসঙ্গত ভূমি ও সম্পত্তির ক্ষতিপূরণ প্রকল্পগুলি থেকে আরো জটিলতা সৃষ্টি হয়েছে।  দুরুকা এবং তাসি এয়ার উভয়ই ১৭ ডিসেম্বর ২০১১ তারিখে বাথপালাথংয়ে উদ্বোধনী ফ্লাইট পরিচালনা করে- ভুটানের জাতীয় দিবসের সাথে মিলিত হয়। ]]. ২৩ ডিসেম্বর ২০১১ তারিখে পারো ও বাথপল্যাথং এর মধ্যে প্রথম বাণিজ্যিক ড্রুখার ফ্লাইট; এটি লাভ করতে ব্যর্থ হয়েছে।
প্রধান দর্শনীয়
১৬৬৭ সালে নির্মিত, জাকার ডং হল জাকার শহরের উপরে একটি রিজ উপরে ডং দুর্, যা এখন একটি প্রশাসনিক কেন্দ্র। এটা ভুটান বৃহত্তম ডং হতে পারে,  ১,৫০০ মিটারের বেশি (৪,৯০০ ফুট) বেশি পরিধি সঙ্গে।
ভ্রমণব্যবস্থা
প্রশস্ত এবং বৃক্ষ আচ্ছাদিত বুমথাং (চোএখোর) উপত্যকা হচ্ছে, এলাকা একটি জনপ্রিয় পর্যটন গন্তব্য, এবং এর ফলে শহর বেশ কয়েকটি ভাল মানের হোটেল এবং নৈপুণ্যতা বিশিষ্ট দোকান দ্বারা পরিবেশিত হয়। অনেক গেস্ট হাউস আছে শহরটিতে।
সংস্কৃতি
বাকেরগঞ্জ ও তার প্রতিবেশীদের মতো জাকার ভূমিকম্প পূর্ব ভুটানের সংস্কৃতিগত অংশ। যদিও ডংখা জাতীয় ভাষা প্রশাসনের এবং নির্দেশনা অনুযায়ী, স্থানীয় ভাষাগুলিতে বামথং এবং ব্রোক্কাট অন্তর্ভুক্ত রয়েছে। যিকরটি ভুটানের সমগ্র বিখ্যাত এবং উজ্জ্বল রঙিন বোনা উল আইটেম ইথ্রা নামে বিখ্যাত।
শিক্ষা ব্যবস্থা
ঝংখাগের ১৯ টি স্কুল আছে। দুই উচ্চ মাধ্যমিক বিদ্যালয়, তিনটি মাধ্যমিক বিদ্যালয় এবং দুটি নিম্ন মাধ্যমিক বিদ্যালয় রয়েছে এবং অন্য গুলি কমিউনিটি স্কুল।
অষ্টোত্তর শতনাম
অষ্টোত্তর শতনাম বলতে ভগবান কৃষ্ণের একশত আটটি উপাধি ও গুণবাচক নামকে বোঝায়। হিন্দুধর্মে, কৃষ্ণকে বিষ্ণুর সম্পূর্ণ এবং অষ্টম অবতার বা স্বয়ং ভগবান হিসেবে স্বীকৃত।
অন্যতম জনপ্রিয় দেবতা হিসাবে কৃষ্ণ অনেকগুলি উপাধি অর্জন করেছেন, এবং ওড়িশায় জগন্নাথ, মহারাষ্ট্রে বিঠোবা, রাজস্থানে শ্রীনাথজি প্রভৃতি কৃষ্ণের রূপকে কেন্দ্র করে আঞ্চলিক ভক্তিসংস্কৃতিও বিকাশলাভ করে। হিন্দু ধর্মগ্রন্থগুলি তাঁকে বিভিন্ন দৃষ্টিকোণে চিত্রিত করেছে: স্নেহময় শিশু, ঐশ্বরিক শিশু, প্র্যাঙ্কস্টার, গোপালক, আদর্শ প্রেমী, ঐশ্বরিক নায়ক, অক্ষবেত্তা, প্রভু, অধিপতি, নিঃস্বার্থ বন্ধু, দার্শনিক, অর্জুনের সারথি এবং আধ্যাত্মিক বক্তৃতা প্রদানকারী, যেমন ভগবদ্গীতা। কৃষ্ণ-সংক্রান্ত উপাখ্যানগুলি মহাভারত, হরিবংশ, ভাগবত পুরাণ ও বিষ্ণুপুরাণ গ্রন্থ আলোচনা করে।
শঙ্করের মতে, বিষ্ণু সহস্রনামের ৫৭তম নামটি কৃষ্ণের, এবং এর অর্থ আনন্দের অস্তিত্ব। কৃষ্ণের সর্বাধিক প্রচলিত নাম হল গোবিন্দ ও গোপাল, এবং নামগুলো ব্রজে কৃষ্ণের প্রথম জীবনের সঙ্গে সম্পর্কযুক্ত।
উপাধি
জনপ্রিয় সংস্কৃতিতে, কৃষ্ণ প্রায়ই ১০৮টি নামের সাথে যুক্ত।   নীচে কৃষ্ণের নাম ও উপাধিগুলির মধ্যে পঞ্চাশটির একটি তালিকা রয়েছে:
পাগলা চণ্ডী রেলওয়ে স্টেশন
পাগলা চণ্ডী রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের কৃষ্ণনগর-লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলার কৃষ্ণনগর-লালগোলা লাইনের গোবিন্দপুরে জাতীয় হাইওয়ে ৩৪ এর নিকট অবস্থিত। পশ্চিমবঙ্গের নদী "পাগলা চন্ডীর" নামে স্টেশনটির নামকরণ করা হয়েছিল। শিয়ালদা এবং দেবগ্রামের দূরত্ব ১৮৪ কিলোমিটার। কয়েকটি বৈদ্যুতিক একাধিক পরিবহন (ইএমইউ) এবং লালগোলা যাত্রীবাহী ট্রেন পাগলা চণ্ডী রেলওয়ে স্টেশনে চলাচল করে।
অবস্থান
পাগলা চণ্ডী রেলওয়ে স্টেশন নদীয়া জেলার কৃষ্ণনগর-লালগোলা লাইনের গোবিন্দপুরে জাতীয় হাইওয়ে ৩৪ এর নিকট অবস্থিত। এই স্টেশন থেকে পরবর্তী স্টেশন হল - দেবগ্রাম রেলওয়ে স্টেশন এবং পূর্ববর্তী স্টেশন হল পলাশী রেলওয়ে স্টেশন।
ইতিহাস
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।
পরিকাঠাম
পাগলা চণ্ডী রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
২০১০ সালে ১২৮ কিলোমিটার দীর্ঘ কৃষ্ণনগর - লালগোলা প্রসারিত অঞ্চলটি সহ পাগলা চণ্ডী রেলওয়ে স্টেশন বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল।  তারপর থেকে পাগলা চণ্ডী রেলওয়ে স্টেশনের রেলপথে বৈদ্যুতীক ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
প্রশাসন ও নিরাপত্তার ব্যবস্থা
পাগলা চণ্ডী রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
প্যাট্রিশিয়া আর্কেট
প্যাট্রিশিয়া আর্কেট (ইংরেজি: Patricia Arquette; জন্ম: ৮ই এপ্রিল, ১৯৬৮) হলেন একজন মার্কিন অভিনেত্রী। অভিনয় জীবনে তিনি একটি একাডেমি পুরস্কার, একটি গোল্ডেন গ্লোব পুরস্কার, একটি বাফটা পুরস্কার, একটি স্ক্রিন অ্যাক্টরস গিল্ড পুরস্কার, একটি ক্রিটিকস চয়েস চলচ্চিত্র পুরস্কার, একটি স্যাটেলাইট পুরস্কার, একটি ইন্ডিপেন্ডেন্ট স্পিরিট পুরস্কার এবং একটি এমি পুরস্কার লাভ করেন।
চাক রাসেল পরিচালিত আ নাইটমেয়ার অন এল্ম স্ট্রিট থ্রি: ড্রিম ওয়ারিয়রস (১৯৮৭) চলচ্চিত্রে ক্রিস্টেন পার্কার চরিত্র অভিনয়ের মধ্য দিয়ে তার বড় পর্দায় অভিষেক হয়। তার অন্যান্য উল্লেখযোগ্য চলচ্চিত্র হল টনি স্কটের ট্রু রোম্যান্স (১৯৯৩), টিম বার্টনের এড উড (১৯৯৪), ডেভিড ও. রাসেলের ফ্লার্টিং উইথ ডিজাস্টার (১৯৯৬), ডেভিড লিঞ্চের লস্ট হাইওয়ে (১৯৯৭), স্টিভেন ফ্রেয়ার্সের দ্য হাই-লো কান্ট্রি (১৯৯৮), মার্টিন স্কোরসেজির ব্রিংগিং আউট দ্য ডেড (১৯৯৯) এবং অ্যান্ড্রু ডেভিসের হোলস্‌ (২০০৩)।
রিচার্ড লিংকলেটারের ২০০২ থেকে ২০১৪ পর্যন্ত চিত্রায়িত বয়হুড (২০১৪) চলচ্চিত্রে অভিনয়ের জন্য তিনি সমাদৃত হন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব, বাফটা, ক্রিটিকস চয়েস, স্ক্রিন অ্যাক্টরস গিল্ড, স্যাটেলাইট ও ইন্ডিপেন্ডেন্ট স্পিরিট পুরস্কারসহ আরও অন্যান্য সমালোচনামূলক পুরস্কার লাভ করেন।
টেলিভিশনে তিনি মিডিয়াম (২০০৫-১১) টেলিভিশন ধারাবাহিকে কাজ করে প্রশংসিত হন এবং ২০০৫ সালে নাট্য ধারাবাহিকে অনন্য কেন্দ্রীয় অভিনেত্রী বিভাগে প্রাইমটাইম এমি পুরস্কার লাভ করেন এবং আরও একবার মনোনয়ন লাভ করেন। এছাড়া এই ধারাবাহিকে তার ভূমিকার জন্য তিনি তিনবার গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনি শোটাইম চ্যানেলের মিনি ধারাবাহিক এসকেপ অ্যাট ড্যানমোরা (২০১৮)-এ জয়েস মিচেল চরিত্রে অভিনয় করে সেরা মিনি ধারাবাহিক বা টিভি চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন।
বিজয়রাঘবগড় রাজ্য
বিজয়রাঘবগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজয়রাঘবগড় শহরটি বর্তমানে মধ্যপ্রদেশ রাজ্যে কাটনি জেলায় অবস্থিত। ১৮৫৭ খ্রিস্টাব্দে সিপাহী বিদ্রোহের সময়ে রাজ্যটি ব্রিটিশবিরোধী কাজে যুক্ত থাকার দরুন বিদ্রোহদমনের পরে এটি ব্রিটিশ ভারতের অন্তর্ভুক্ত হয় ও দেশীয় রাজ্যের মর্যাদা লুপ্ত হয়৷
ইতিহাস
১৮২৬ খ্রিস্টাব্দ অবধি বিজয়রাঘবগড় রাজ্যটি বাঘেলখণ্ডের মৈহার নামে অপর একটি রাজ্যের অংশ ছিলো৷ ঐ বছরই ব্রিটিশ সরকার বিজয়রাঘবগড়ের সামন্তরাজাকে রাজ্যসনদ প্রেরণ করলে মৈহার ভেঙে নতুন রাজ্যের প্রতিষ্ঠা হয়৷ ১৮৫৭ খ্রিস্টাব্দে রাজ্যটির দ্বিতীয় শাসক সুর্যু প্রসাদের সময় রাজাও তার সৈন্যদল সিপাহী বিদ্রোহে ব্রিটিশদের বিরোধীতা করলে বিদ্রোহ দমনকালে ব্রিটিশ সরকার রাজ্যটিকে দখল করেন৷ ফলে প্রতিষ্ঠার মাত্র কিছু দিনের মধ্যে রাজ্যটি ব্রিটিশ সাম্রাজ্যের অন্তর্ভুক্ত হয়ে যায়৷ ১৮৫৮ খ্রিস্টাব্দে স্বত্ববিলোপ নীতির দুরাচারী ও অসমর্থ রাজার অজুহাতে বিজয়রাঘবগড় রাজ্যটির রাজপদ বিলুপ্ত করে ব্রিটিশ ভারতের জব্বলপুর জেলার অংশীভূত করা হয়৷
বলিরাম সিরস্কর
বলিরাম ভগবান সিরস্কর ১৩তম মহারাষ্ট্র বিধানসভার সদস্য। তিনি বালাপুর বিধানসভা কেন্দ্রের প্রতিনিধিত্ব করেন। তিনি জাতীয়তাবাদী কংগ্রেস পার্টির অন্তর্ভুক্ত। এর আগে তিনি ছিলেন ভানচিত বহুজন আঘাদি পার্টির সদস্য ছিলেন।
লাবিদ
লাবিদ (আরবী: لَبيد بن ربيعة بن مالك أبو عقيل العامِري; ইংরেজি: Labīd অথবা Abu Aqil Labīd ibn Rabī'ah) (জন্ম: খৃস্টপূর্ব ৫৬১–৬৬১) একজন আরব্য কবি। জন্ম আরবের হাওয়াঝিন গ্রোত্রের অন্তর্গত বানু 'আমির বংশে। অল্প বয়স থেকে ছিলেন একজন সক্রিয় যোদ্ধা। তার কবিতার বিষয়বস্তু ছিল মুলত সে সময়কার আন্ত:গ্রোত্রীয় বিরোধ।
কেন্দ্রপন্থী
রাজনীতিতে, কেন্দ্রপন্থী বা কেন্দ্রপন্থা হলো একটি দৃষ্টিভঙ্গি বা অবস্থান যেটি সামাজিক সাম্যের ভারসাম্য ও সামাজিক স্তরবিন্যাসের একটি নির্দিষ্ট মাত্রাকে গ্রহণযোগ্যতা বা সমর্থন দেয় এবং এমন রাজনৈতিক পরিবর্তন, যার ফলে সমাজে একটি উল্লেখযোগ্য ডানপন্থী বা বামপন্থী অভিমুখী শক্তিশালী রাজনৈতিক স্থানান্তর হবে, তার বিরোধিতা করে।
কেন্দ্র-বামপন্থা ও কেন্দ্র-ডানপন্থা উভয় রাজনৈতিক মতবাদই কেন্দ্রপন্থার সাথে একটি সাধারণ সম্পর্ক রয়েছে, কেবল এগুলোর ক্ষেত্রে নিজ নিজ দিকে কিছুটা বাম–ডান রাজনীতির দিকে ঝুঁকে পড়ে । বিভিন্ন রাজনৈতিক মতাদর্শ, যেমন খ্রিস্টান গণতন্ত্র, পঞ্চশীল  এবং সামাজিক উদারনীতির মতো উদারনীতির কিছু রূপকে কেন্দ্রপন্থী হিসাবে শ্রেণিবদ্ধ করা যেতে পারে, এছাড়াও তৃতীয় পন্থাকেও কেন্দ্রপন্থী হিসাবে শ্রেণিবদ্ধ করা হয়। তৃতীয় পন্থা একটি আধুনিক রাজনৈতিক আন্দোলন যেখানে কেন্দ্র-বাম সামাজিক নীতির সাথে কেন্দ্র-ডান অর্থনৈতিক অবস্থানের সংশ্লেষণের পক্ষে সমর্থন করে ডানপন্থী এবং বামপন্থী রাজনীতির মধ্যে সমন্বয় সাধনের চেষ্টা করা হয়, যা ছিল ১৯৯০ সালে বিল ক্লিনটন, টনি ব্লেয়ার এবং পল কিটিং কর্তৃক জনপ্রিয় হওয়া ভারসাম্যমুখী কট্টরপন্থাবিরোধী নীতিবিশিষ্ট একটি রাজনৈতিক মতবাদ।
বাংলাদেশ
বাংলাদেশের রাজনীতিতে, "কেন্দ্রপন্থী" (সেইসাথে কেন্দ্র-বামপন্থী) শব্দটিকে প্রায়ই বাঙালি জাতীয়তাবাদ ও ধর্মনিরপেক্ষতার সাথে সম্পর্কযুক্ত করা হয়, এর বিপরীতে ডানপন্থীদের বাংলাদেশী জাতীয়তাবাদ ও রাজনৈতিক ইসলামের সাথে সম্পর্কযুক্ত করা হয়। আওয়ামী লীগ বাংলাদেশের প্রাচীনতম বিদ্যমান কেন্দ্রপন্থী রাজনৈতিক দল। এটি মূলত কেন্দ্র-বামপন্থী দল হিসাবে প্রতিষ্ঠিত হয়েছিল, কিন্তু ১৯৭০-এর দশকের শেষের দিকে কেন্দ্রপন্থী রাজনীতির দিকে সরে যায়।
বাংলাদেশের অন্যান্য মধ্যপন্থী রাজনৈতিক দলগুলোর মধ্যে রয়েছে জাতীয়তাবাদী গণতান্ত্রিক আন্দোলন, লিবারেল ডেমোক্রেটিক পার্টি এবং বিকল্পধারা বাংলাদেশ।
ভারত
ভারতীয় জাতীয় কংগ্রেস, আম আদমী পার্টি এবং জাতীয়তাবাদী কংগ্রেস পার্টি হলো ভারতের কেন্দ্রপন্থী জাতীয় দল।
দুটি রাজ্য দল ভারত রাষ্ট্র সমিতি ও তেলুগু দেশম পার্টি, পাশাপাশি অভিনেতা কমল হাসানের মাক্কাল নিধি মায়াম, অর্থ গণ-ন্যায়বিচার কেন্দ্র, কেন্দ্রপন্থী হিসাবে বর্ণনা করা হয়েছে।
আন্নাসাহেব শিন্ডে
আন্নাসাহেব শিন্ডে (জন্ম: ২১ জানুয়ারী ১৯২২, গ্রাম: পাদালী, তাল সিন্নার, নাসিক) ভারতের মহারাষ্ট্র রাজ্যের কোপারগাঁও (লোকসভা কেন্দ্র) থেকে তৃতীয় এবং চতুর্থ লোকসভার সদস্য ছিলেন।
তিনি আহমেদনগর (লোকসভা কেন্দ্র) থেকে ৫ম এবং ষষ্ঠ লোকসভা নির্বাচিত হয়েছিলেন। ১৯৬৬ থেকে ১৯৬৭ পর্যন্ত কেন্দ্রীয় খাদ্য, কৃষি, সম্প্রদায় উন্নয়ন ও সমবায় মন্ত্রী ছিলেন, ১৯৬৭ থেকে ১৯৭৪ পর্যন্ত খাদ্য, কৃষি, সম্প্রদায় ও সমবায় মন্ত্রনালয়ের প্রতিমন্ত্রী, ১৯৭৪ থেকে ১৯৭৭ পর্যন্ত খাদ্য, কৃষি ও সেচ মন্ত্রনালয়ের প্রতিমন্ত্রী ছিলেন।
তাসামুল হক
তাসামুল হক (জন্ম: ২ অক্টোবর ১৯৯১) একজন বাংলাদেশী ক্রিকেটার। যিনি ২০১১ সাল থেকে প্রথম শ্রেণির ক্রিকেট খেলেছেন।
ত্রিশূল
ত্রিশূল (সংস্কৃত ভাষা: त्रिशूल) হলো ধারালো তিনটি বর্শার ফলাযুক্ত একটি অস্ত্রবিশেষ, যা সাধারণভাবে হিন্দুধর্ম ও বৌদ্ধধর্মে শুভ চিহ্ন হিসাবে পরিগণিত হয়৷
ভারতীয় উপদ্বীপ এবং থাইল্যান্ডে ত্রিশূল ছোটো আকারে কোনো লাঠি বা দণ্ডের চূড়ায় লাগানো থাকা অবস্থায় দেখা যায়৷ কিন্তু ওকিনাওয়ার সাই অস্ত্রের মতো এটি ভোঁতা নয় বরং প্রতিটি ফলাই ধারালো৷ মালয় উপদ্বীপ এবং ইন্দোনেশিয়াতে ত্রিশূল সবসময়ই লম্বা হাতলযুক্ত হয়ে থাকে এবং এটির ছোট আকিরের একই রকম দেখতে অস্ত্রটিকে স্থানীয় ভাবে ত্রিশূল না বলে বরং "চবঙ" বা "তেকপি" বলা হয়ে থাকে৷
নামকরণ
ত্রিশূল শব্দের আক্ষরিক অর্থ তিনটি শূলের সমষ্টি৷ শূল বলতে সূঁচালো মাথাযুক্ত এবং ধারালো ফলাযুক্ত একটি ধাতব অস্ত্র৷ ত্রিশূলে তিনটি শূল একটি দণ্ডে গোড়ায় যুক্ত থাকে৷ বিভিন্ন ভাষায় ত্রিশূলের নামগুলি হলো,
প্রতীকতা
ত্রিশূল হলো বহুযোজীতা এবং সমৃৃদ্ধির প্রতীক৷ এটি মূলক ভগবান শিবের চিহ্নরূপে তার হাতে বিরাজমান থাকে৷ পুরাণ মতে নিজপুত্র গণেশএর অহংকার এবং ঔদ্ধত্য দেখে ক্রোধের বশে তিনি এই ত্রিশূল দিয়েই গণেশের শিরোচ্ছেদ করেছিলেন৷ দেবী দূর্গাও তার অন্যান্য অস্ত্রের সাথে ত্রিশূল ধারণ করেন৷ ত্রিশূলের তিনটি ফলার একাধিক অর্থ ও গূরুত্ব রয়েছে৷ এটি হিন্দূ ধর্মাবলম্বীদের খুব সাধারণ একটি বিষয় এবং এর তাৎপর্যের পেছনে একাধিক পুস্তকে বিভিন্ন ব্যাখ্যা রয়েছে৷ ত্রিশূলের তিনটি ফলা জীবনের বিভিন্ন ত্রিত্বগুণকে উপস্থাপন করে৷ ত্রিত্ব বৈশিষ্ট্যগুলি হলো, সৃষ্টি-স্থিতি-বিনাশ, অতীত-বর্তমান-ভবিষ্যত, দেহ-মন-আত্মা, ধর্ম-সিদ্ধি-উদ্গম দিয়ে তৈরী ত্রিকায়া, সমবেদনা-আনন্দ-ভালোবাসা, আধ্যাত্মিকতা-মনস্তত্ত্ব-আপেক্ষিকতা, সুখ-স্বস্তি-বিষণ্ণতা, গর্ব-খ্যাতি-আমিত্ব, স্পষ্টতা-জ্ঞান-পাণ্ডিত্য, স্বর্গ-মন-পৃৃথিবী, অহং-অগ্নি-ভূ, আত্মা-আবেগ-জীব, যুক্তি-আসক্তি-বিশ্বাস, প্রার্থনা-প্রকাশ-মহিমা, প্রজ্ঞা-ধ্যান-বোধিসত্ত্ব, অধ্যয়ন-বোধগম্যতা-জ্ঞান, মৃত্যু-উত্তরণ-পুনরুজ্জীবন, সৃৃষ্টি-আদেশ-বিনাশ৷ এরকম তিনটি গুণের প্রকাশকে একত্রে ত্রিশূলের রূপ হিসাবে মনে করা হয়৷ ত্রিশূলকে যখন ভগবান শিবের শিবের অস্ত্র হিসাবে ধরা হয় তখন ত্রিশূল তিনটি বস্তুকে ধ্বংস করতে উদ্যত হয় যথা, ভৌতিক বিশ্বব্রহ্মাণ্ড, পিতৃৃপুরুষগণের বিশ্ব এবং মনোজগৎ৷ শিবের একটি হুংকারে তিনি ত্রিভূবন ধ্বংস করতে পারেন বলে ধারণা করা হয়৷
মানবদেহে যেই অঞ্চলে তিনটি যোগ নাড়ী তথা ইড়া, পিঙ্গল এবং সুষুম্না একত্রে মিলিত হয় তাকেও ত্রিশূল বলে ধরা হয়ে থাকে৷ এটি সাধারণত ভ্রূমধ্যস্থল৷ সুষুম্না হলো মধ্যস্থ নাড়ী এবং এটি আরো ঊর্ধ্বে উত্থিত হয়ে ব্রহ্মতালু স্থলে সপ্তম চক্র বা শক্তিকেন্দ্রটি সম্পন্ন করেছে৷ অপর দুটি উভয় ভ্রূ বরাবর শেষ হয়েছে যেখানে ষষ্ট চক্রটি রয়েছে৷ ত্রিশূলের মধ্যাক্ষটি এই সুষুম্নার প্রতিভূ, ফলে এটি বাকী দুটির থেকে অধিক দীর্ঘ৷
অন্যান্য উল্লেখ
১) শিবপুরাণ অনুসারে শিব হলেন স্বয়ম্ভু যিনি নিজের চেতনায় নিজ ইচ্ছায় সৃৃষ্ট হন৷ তিনি সদাশিবের সরাসরি অবতার রূপে উত্থিত হন এবং সৃষ্টির প্রথম থেকে ত্রিশূল তার সঙ্গী৷
২) বিষ্ণুপুরাণ অনুসারে সূর্যের তেজ ও রশ্মির ব্যবহার করে দেবশিল্পী বিশ্বকর্মা ত্রিশূল নির্মাণ করেন এবং তা শিবকে প্রদান করেন৷ সূর্যদেব বিশ্বকর্মার কন্যা সংজ্ঞাকে বিবাহ করলে তার স্ত্রী এই বিষয়ে বেশ অসন্তুষ্ট হন৷ তার মতে তার কন্যার পক্ষে সূর্যের তেজ সহন করা সম্ভব না৷ তিনি তার স্বামী বিশ্বকর্মাকে এ নিয়ে অভিযোগ করেন ও এর নিষ্পত্তি চান৷ উভয়ের আলাপ আলোচনার মাধ্যমে সংজ্ঞাকে পাওয়ার জন্য সূর্যদেব নিজ তেজ হ্রাস করতে ইচ্ছুক হন৷ সৌরবস্তু পৃথিবীতে পতিত হয় ও সূর্যতেজ হ্রাস পায়৷ এক অষ্টমাংশ ঐ সৌরবস্তু ব্যবহার করেই তিনি পৃথিবীকে তাপ হতে নিস্তার দিতে ত্রিশূল তৈরী করেন৷
৩) অনেকক্ষেত্রে ত্রিশূলকে বৌদ্ধ ধর্মাবলম্বীদের ত্রিরত্নের সাথেও তুলনা করা হয়ে থাকে৷
৪) দেবী দুর্গা তার অন্যান্য হাতে একাধিক অস্ত্রের সাথে ত্রিশূলও ধারণ করেন৷ দেবজ্যোতির পুঞ্জীভবনে উৎপন্ন হওয়ার পর মহিষাসুর বধের জন্য বিভিন্ন দেবতা তাকে বিভিন্ন অস্ত্রদান করেন৷ ভগবান শিব তাকে এই ত্রিশূলটি দান করেছিলেন৷ শ্বেতবরাহ কল্পে দেবী মহিষাসুরকে ত্রিশূল দিয়েই বধ করেন৷ পরবর্তীকালে শিব; দেবী তথা পার্বতীতে পত্নীরূপে গ্রহণ করেন৷ ৫) নেপালের সাম্যবাদী দল নেপাল কমিউনিস্ট পার্টির নির্বাচনী চিহ্নটি হলো ত্রিশূল৷
৬) রোমানি ভাষায় ত্রিশূলের সমোচ্চারিত শব্দ ত্রিশেল শব্দটির অর্থ ক্রস বা ক্রুশ৷
আল-কাসিম অঞ্চল
আল-কাসিম সৌদি আরবের মাথাপিছু ধনীদের সবচেয়ে বড় অঞ্চল। এটি জিজানের পরে দেশের সপ্তম সর্বাধিক জনবহুল ও পঞ্চম সর্বাধিক ঘনবসতিপূর্ণ অঞ্চল। এটিতে ৪০০ টিরও বেশি শহর, গ্রাম ও বেদুইন বসতি রয়েছে। যার মধ্যে দশটি গভর্নরেট হিসাবে স্বীকৃত হয়েছে। এর রাজধানী শহর বুরাইদাহ, যেটি এই অঞ্চলের মোট জনসংখ্যার প্রায় ৬০% দ্বারা অধ্যুষিত। ১৯৯২ থেকে ২৯ জানুয়ারী ২০১৫ পর্যন্ত প্রদেশের গভর্নর ছিলেন প্রিন্স ফয়সাল বিন বান্দর, পরে তার স্থলাভিষিক্ত হন প্রিন্স ফয়সাল বিন মিশাল।
ব্যুৎপত্তি
আল কাসিম "আল গাসিম" "গাসিম" শব্দটি "কাসিমাহ" ( قصيمة  ), যা  قصائم الغضا বা অঞ্চলের বালি বা বালিয়াড়ি; এর অর্থ সাদা গাছ। এই অঞ্চলে ক্যালিগনাম উদ্ভিদের একটি বড় গ্রুপ রয়েছে যেমন কমোসাম (স্থানীয়ভাবে আর্টা নামে পরিচিত) হিসেবে পরিচিত।
অবস্থান
প্রদেশটি সৌদি আরবের রাজধানী রিয়াদের উত্তর-পশ্চিমে কেন্দ্রে অবস্থিত। এটি দক্ষিণ-পূর্বে রিয়াদ অঞ্চল, উত্তরে হাইল অঞ্চল এবং পশ্চিমে আল মদিনা অঞ্চল দ্বারা সীমানাযুক্ত। এই অঞ্চলটি সৌদি আরবের প্রায় প্রতিটি অংশের সাথে হাইওয়ের একটি অত্যন্ত জটিল নেটওয়ার্ক দ্বারা সংযুক্ত। আঞ্চলিক বিমানবন্দর, প্রিন্স নায়েফ বিন আবদুল আজিজ আঞ্চলিক বিমানবন্দর, আল কাসিম (গাসিম) কে দেশের অন্যান্য প্রদেশের সাথে সংযুক্ত করে।
ইতিহাস
প্রাক-ইসলামী আরব প্রাক-ইসলামী আরবের সময়ে আল কাসিম প্রদেশ সম্পর্কে খুব বেশি তথ্য জানা যায় না। উনাইজা হলো একটি কবিতার প্রেয়সী, যা ইমরুল আল কায়েস (বিখ্যাত আরব কবি ) উল্লেখ করেছেন। তাছাড়া আলজিওয়া, যা উনাইজাহ থেকে প্রায় ৬০ কিমি উত্তরে অবস্থিত। আবসি কবি অন্তরাহ বিন শাদ্দাদ তা উল্লেখ করেছেন।
আব্বাসীয় সাম্রাজ্য
আব্বাসীয় সাম্রাজ্যের যুগে পূর্ব (প্রধানত পারস্য ও ইরাক) থেকে আগত তীর্থযাত্রী ও ব্যবসায়ীদের রাস্তায় আল কাসিম প্রদেশের কিছু গুরুত্বপূর্ণ স্থান ছিল। জুবেইদা রাস্তাটি ছিল একটি দীর্ঘ তীর্থযাত্রীদের রাস্তা, যা ইরাকের কুফা শহর থেকে শুরু হয়ে আরবের মক্কায় চলে যেত। হারুন আল রশিদের শাসনামলে রাস্তাটি নির্মিত হয় এবং তার স্ত্রী জুবেদার নামে নামকরণ করা হয়। এটা তোলেসহ উনাইজা অঞ্চলের শহরগুলোতে অনেক তীর্থযাত্রীদের ফোয়ারা ছিল।
উপজাতি দ্বন্দ্ব (১৬০০-১৯০৭)
বনু তামিম গোত্রের আল আবু ওলায়ান - রাজবংশ ১৬ শতকের শেষের দিকে বুরাইদাহের আমিরাত প্রতিষ্ঠা করে। তার নেতা ছিল রশিদ আল দুরাইবি। তিনি বুরাইদাহ নির্মাণ করেন ও এটিকে প্রদেশের রাজধানী করেন। উনাইজাহ আল সুলাইম রাজবংশ দ্বারা শাসিত হয়েছিল। পরে মুহান্না সালেহ আবালখাইল আমিরাত দ্বারা শাসন হয়। ১৮৯০ সালে, হাইল ভিত্তিক রশিদি রাজবংশ প্রদেশটিকে সংযুক্ত করে। ১৯০৪ সালে, আবালখাইল প্রদেশটি পুনরুদ্ধার করে। ১৯০৭ সালে, প্রদেশটি সৌদি আরব রাজ্যের অধীনে একীভূত হয়।
অর্থনীতি ও বাণিজ্য যুগ "আল আকিলাত (প্রাথমিক ১৭০০)
তারা নজদের একটি সভ্য উপজাতি এবং পরিবারের প্রতিনিধিত্ব করে, বিশেষ করে সৌদি আরবের আল কাসিম থেকে। আকিলাতের সবচেয়ে গুরুত্বপূর্ণ পরিবারের মধ্যে রয়েছে “আবা আলখাইল, আল রুমাইহ, আল আরফাজ, আল রেবদি, আল ফুজান আলসাবিগ, আল জারবু, আল ওতাইশান, আল রাওয়াফ, আল বাতি, আল সুগাইর, আল মুসালাম, আল শারাইদাহ, আল আসাফ এবং আল তুওয়াজিরি”। তারা আরব উপদ্বীপ জুড়ে প্রাথমিকভাবে সোনা, ঘোড়া বিশেষ করে আরবীয় ঘোড়া, উট, পোশাক এবং খাবারের ব্যবসার জন্য বিখ্যাত ছিল। তারা কুয়েত, ইরাক, শাম "এখন পরিচিত জর্ডান, সিরিয়া" এবং অন্যান্য দেশে ব্যবসা করত।
সৌদি আরব
এটি নজদ অঞ্চলের প্রাণকেন্দ্র এবং সালাফি আন্দোলনের কেন্দ্রস্থল। আল রিয়াদ প্রদেশ, হাইল প্রদেশ এবং আল জাওফ প্রদেশ সহ এই প্রদেশটিকে আল সৌদ পরিবারের অন্যতম প্রধান সমর্থন ঘাঁটি হিসাবে বিবেচনা করা হয়। এই প্রদেশটি অনেক উল্লেখযোগ্য সালাফি ওলামা এবং শেখদের অবদান রেখেছে।
জনসংখ্যা
আলকাসিমের অধিবাসী সৌদি আরবের অন্যান্য প্রদেশের মতো একটি স্বতন্ত্র প্রদেশ। এটিকে কাসিমি বা বোরাদলি নাজদিও বলা হয়, এটি সৌদি আরবের অন্যতম প্রিয় এলাকা।
ভূগোল
আল কাসিম প্রদেশটি ওয়াদি আল-রুমাহ (রুম্মাহ উপত্যকা) দ্বারা বিভক্ত। উপত্যকাটি পশ্চিম থেকে উত্তর-পূর্বে সমগ্র অঞ্চল অতিক্রম করেছে। এটি সমগ্র আরব উপদ্বীপের দীর্ঘতম উপত্যকা, এটি মদিনার কাছে থেকে প্রায় পূর্বে থুয়াইরাত টিউন পর্যন্ত এবং এই অঞ্চলের উত্তর-পূর্বে অবস্থিত। কাসিমে ভূমির উচ্চতা সমুদ্রপৃষ্ঠ থেকে প্রায় ৬০০-৭৫০ মিটার এবং এটি সাধারণভাবে পশ্চিম থেকে পূর্ব দিকে অগ্রসর হয়।
জলবায়ু
আল কাসিম অঞ্চলে একটি সাধারণ মরুভূমির জলবায়ু রয়েছে, যা শীতল, বৃষ্টির শীতকাল এবং গরম, কম আর্দ্র গ্রীষ্মের জন্য পরিচিত।
কৃষি
আল-কাসিম অঞ্চলে ৮ মিলিয়নেরও বেশি পাম গাছ রয়েছে। এটিকে মধ্যপ্রাচ্যের খেজুরের বৃহত্তম উৎপাদকদের মধ্যে একটি। বার্ষিক ২০৫ হাজার টন পরিমাণে বিভিন্ন ধরনের উন্নত খেজুর উৎপাদন করে, যা জাতীয় এবং আন্তর্জাতিকভাবে রপ্তানি করে  উচ্চ অর্থনৈতিক মূল্য দেয়। বিশেষ করে GCC অঞ্চলে। এই অঞ্চলের একাধিক শহর তাদের খেজুরের উৎপাদন বাজারজাত করে খেজুরের উত্সবগুলির সাথে। সেপ্টেম্বরে শুরু হয়। যদিও বুরাইদাহ (প্রদেশের রাজধানী) বিশ্বের বৃহত্তম উত্সব আয়োজন করে। যেখানে প্রচুর লোক সারা বিশ্ব থেকে তাদের কেনাকাটা করতে আসে।
পরিবহন
বিমান
প্রিন্স নায়েফ বিন আব্দুল আজিজ আঞ্চলিক বিমানবন্দর বিমানবন্দরটি একটি আন্তর্জাতিক বিমানবন্দর, যা GCC, মিশর এবং তুরস্কের গন্তব্যে পরিষেবা প্রদান করে। পূর্বে কাসিম আঞ্চলিক বিমানবন্দর ও বিমান ভ্রমণ শিল্পে "গাসিম" (আল-কাসিম প্রদেশ থেকে) নামে ব্যাপকভাবে পরিচিত ছিল। বিমানবন্দরটি ১৯৬৪ সালে প্রতিষ্ঠিত হয়েছিল। এটি জেনারেল অথরিটি অফ সিভিল এভিয়েশন (GACA) এর মালিকানাধীন এবং পরিচালনা করে। বিমানবন্দরটি আল-মুলিদা শহরে অবস্থিত, যা বুরাইদহ থেকে পশ্চিমে ৪০ কি.মি উনাইজাহ থেকে উত্তর পশ্চিমে ৩০ কি.মি. দূরে।(GACA) অনুসারে, ভ্রমণকারীর সংখ্যা ২০১১ সালে ৫৯৫১৭০ ভ্রমণকারী থেকে ২০১৪ সালে ১,১৫০,০০০ ভ্রমণকারীতে উন্নীত হয়েছে। রেল যোগাযোগ উত্তর দক্ষিণ রেলওয়ে লাইন ২,৭৫০ কিলোমিটার (১,৭০৯ মিটার) রেললাইন। সৌদি আরবে সৌদি রেলওয়ে কোম্পানি (SAR) দ্বারা নির্মিত। ১,৩৯২ কিলোমিটারে (৮৬৫ মিটার) দীর্ঘ সংযোগকারী রেল লাইন; যা আল জাফ অঞ্চল, উত্তর সীমান্ত অঞ্চল, হাইল অঞ্চল, আল-কাসিম অঞ্চল, রিয়াদ অঞ্চল অন্তর্ভূক্ত করে। পূর্ব বুরাইদাহ এ অবস্থিত আল কাসিম রেলওয়ে স্টেশন কিং ফাহাদ রোডে ১০ কি.মি.। স্টেশন সুবিধা : এটিএম, বিজনেস লাউঞ্জ, ব্যাগেজ ট্রলি, ক্যাফে, কাস্টমার সার্ভিস, হারানো সম্পত্তি, মসজিদ, নামাজের ঘর, রেস্তোরাঁ, বসার জায়গা, দোকান, গাড়ি পার্কিং, শিশুর পরিবর্তন, টয়লেট এবং ওয়াই-ফাই। সময়সূচী : ৯ জুলাই - ২৩ সেপ্টেম্বর ২০১৭ রিয়াদ থেকে কাসিম (রবি, সোম, মঙ্গল, বুধ, শুক্র) ১০:০০ থেকে ১২:২৬ পেরিয়ে মাজমা স্টেশন। রিয়াদ থেকে কাসিম (বৃহস্পতি, শনি) ১৭:৩০ থেকে ২০:০০ পর্যন্ত মাজমাহ স্টেশন। কাসিম থেকে রিয়াদ (রবি, সোম, মঙ্গল, বুধ, শুক্র) ১৭:৪৫ থেকে ২০:১৬ পর্যন্ত মাজমাহ স্টেশন। কাসিম থেকে রিয়াদ (বৃহস্পতি, শনি) ২১:০০ থেকে ২৩:২৬ পেরিয়ে মাজমাহ স্টেশন।
এয়ারলাইন্স ও গন্তব্য
সড়ক
শিক্ষা
স্কুল এর প্রত্যেক অঞ্চলে বিদ্যালয় এর তিনটি শিক্ষার ধাপ (প্রাথমিক, মাধ্যমিক এবং উচ্চ মাধ্যমিক ) আছে। প্রতি শহরে বিভিন্ন ধরনের বিদ্যালয় (পাবলিক, প্রাইভেট, কুরানিক আন্তর্জাতিক) ও বেসরকারি আছে। এই অঞ্চলে ২৬৩৩৭৯ জন বালিকা এবং বালক, ৩৩০৬১ জন মহিলা ও পুরুষ শিক্ষক এবং ২৫৩৩টি স্কুল রয়েছে। বিশ্ববিদ্যালয় কাসিম বিশ্ববিদ্যালয়টি ২০০৪ সালে ইমাম মোহাম্মদ ইবনে সৌদ ইসলামিক ইউনিভার্সিটি এবং কিং সৌদ ইউনিভার্সিটির দুটি কাসিম শাখাকে একীভূত করে প্রতিষ্ঠিত হয়েছিল। বিশ্ববিদ্যালয় প্রতিষ্ঠার পর থেকে এটি তালিকাভুক্তির বৃদ্ধি, অনুষদ এবং এর প্রশাসনিক কর্মীদের উল্লেখযোগ্য সম্প্রসারণ হয়। ২০১০-১১ সালে বিশ্ববিদ্যালয়ে নিবন্ধিত পুরুষ ও মহিলা শিক্ষার্থীর সংখ্যা ৫০,০০০-এর কাছাকাছি পৌঁছেছে এবং অনুষদ সদস্য ও কর্মচারীর সংখ্যা ৪,০০০-এর উপরে। বর্তমানে বিশ্ববিদ্যালয়টি পুরুষ ও মহিলা উভয়ের জন্য ২৮টি কলেজকে অন্তর্ভুক্ত করে। কারিগরি ও বৃত্তিমূলক প্রশিক্ষণ কর্পোরেশন প্রাইভেট কলেজ কাসিম প্রাইভেট কলেজ আল-গাদ ইন্টারন্যাশনাল মেডিকেল সায়েন্স কলেজ বুরাইদহ কলেজ সুলায়মান আলরাজি কলেজ উনাইজাহ কলেজ
শহর
দুলায় রাশিদ, আলমেথনাব, আল-বুকাইরিয়া, বাদায়া, রিয়াদ আল-খাবরা, আল-খাবরা এবং নাভানিয়াসহ অন্যান্য কাছাকাছি গ্রামীণ শহরগুলিও রয়েছে।
স্বাস্থ্যসেবা
আল-কাসিমের এই অঞ্চলে অনেক হাসপাতাল রয়েছে যেগুলি এই অঞ্চলের নাগরিক এবং দর্শনার্থীদের চিকিৎসা পরিষেবা প্রদান করে। হাসপাতালগুলি স্বাস্থ্য মন্ত্রনালয়, প্রতিরক্ষা মন্ত্রকের অধীনে রয়েছে। অনেকগুলি বেসরকারীভাবে পরিচালিত হাসপাতালগুলিও অন্তর্ভুক্ত করে: কিং ফাহদ স্পেশালিস্ট হাসপাতাল, বুরাইদহ - ৫০০ শয্যার বেশি কিং সৌদ হাসপাতাল, ওনাইজাহ - ৩১০ শয্যা শিশু হাসপাতাল, বুরাইদহ - ২৪৫ শয্যা বুরাইদহ সেন্ট্রাল হাসপাতাল, বুরাইদহ - ২১৫ শয্যা মানসিক স্বাস্থ্য হাসপাতাল, বুরাইদহ - ১৪৫ শয্যা প্রিন্স সুলতান কার্ডিয়াক সেন্টার PSCCQ - ৫০ শয্যা প্রিন্স ফয়সাল ক্যান্সার সেন্টার পিএফসিসিকিউ প্রিন্স ফয়সাল বিন মিশাল ফার্টিলিটি সেন্টার আর রাস জেনারেল হাসপাতাল, আর রাস - ২৫০ শয্যা আল বাদায়েয়া জেনারেল হাসপাতাল, আল বাদায়িয়া ১৩০ শয্যা আল মোথনাব জেনারেল হাসপাতাল, আল মোথনাব - ১৩০ শয্যা আল বুকাইরিয়াহ জেনারেল হাসপাতাল, আল বুকাইরিয়াহ - ১৩০ শয্যা উয়ুন আল জিওয়া জেনারেল হাসপাতাল, উয়ুন আল জিওয়া - ৫০ শয্যা আল-কুয়ারাহ জেনারেল হাসপাতাল, আল-কুয়ারাহ - ৫০ শয্যা আল আসিয়াহ জেনারেল হাসপাতাল, আল আসিয়াহ ৫০ শয্যা রিয়াদ আল খাবরা জেনারেল হাসপাতাল, রিয়াদ আল খবর - ৫০ শয্যা আল ওয়াফা হাসপাতাল, ওনাইজাহ ডা সুলায়মান আল-হাবিব হাসপাতাল, বুরাইদহ কাসিম ন্যাশনাল হাসপাতাল, বুরাইদহ নিরাপত্তা বাহিনী হাসপাতাল, বুরাইদহ
আগ্নেয়শিলা প্রবাহ
থাম্ব| আগ্নেয়শিলা প্রবাহ ১৯৮৪ সালে [[ফিলিপাইন|ফিলিপিন্সের মায়ন ভলকানো প্রদেশে]] আগ্নেয়শিলা প্রবাহ ( আগ্নেয়শিলা ঘনত্বের স্রোত বা আগ্নেয়শিলার মেঘ নামেও পরিচিত) একটি গরম গ্যাস এবং আগ্নেয়গিরির পদার্থের দ্রুত চলমান প্রবাহ (সম্মিলিতভাবে টেফ্রা নামে পরিচিত) যা গড়ে গতিবেগে আগ্নেয়গিরি থেকে দূরে ভূমি বরাবর প্রবাহিত হয়। তবে এগুলো  গতিতে পৌঁছাতেও সক্ষম। গ্যাস এবং টেফরাগুলো প্রায়  পর্যন্ত তাপমাত্রায় পৌঁছতে পারে।
আগ্নেয়শিলা প্রবাহ সমস্ত আগ্নেয়গিরির ঝুঁকির মধ্যে সবচেয়ে মারাত্মক এবং এগুলো নির্দিষ্ট বিস্ফোরক বিস্ফোরণের ফলে উৎপাদিত হয়; এগুলি সাধারণত মাটি স্পর্শ করে এবং উতরাইয়ের উপর দিয়ে ঝাপটায় বা মহাকর্ষের অধীনে প্রসারিত হয়। এদের গতি নির্ভর করে বর্তমান ঘনত্ব, আগ্নেয়গিরির বাহ্যিক হার এবং স্লেকোপ গ্রেডিয়েন্টের উপর।
শব্দটির উৎস
থাম্ব| বিশপ টফ থেকে শিলা, [[ঝামা পাথর|পিউমিস (বাম দিকে) দিয়ে ঝামা পাথর ; ফাইম (ডানদিকে) দিয়ে সংকুচিত।]] আগ্নেয়শিলা শব্দটি গ্রিক ভাষা থেকে উদ্ভূত হয়েছে। গ্ৰিক πῦρ যার অর্থ "আগুন" এবং κλαστός যার অর্থ "টুকরো টুকরো"। আগ্নেয়শিলা প্রবাহের একটি নাম অন্ধকারে লাল nuée ardente (ফরাসি, "জ্বলন্ত মেঘ"); এটি মার্টিনিক পিলি মাউন্টের ধ্বংসাত্মক ১৯০২ সালের বিস্ফোরণ বর্ণনা করার জন্য বিশেষভাবে ব্যবহৃত হয়।
আগ্নেয়শিলা প্রবাহের যেগুলিতে পাথর থেকে গ্যাসের পরিমাণ অনেক বেশি থাকে সেগুলো " সম্পূর্ণ পাইলট পাইরোক্লাস্টিক ঘনত্বের স্রোত "বা পাইরোক্লাস্টিক সার্জেস হিসাবে পরিচিত। নিম্ন ঘনত্বের প্রবাহটি কখনও কখনও উচ্চতর টোগোগ্রাফিক বৈশিষ্ট্য বা জলের মতো উপত্যকাগুলো, পাহাড়, নদী এবং সমুদ্রের উপর দিয়ে প্রবাহিত হয়। এগুলোতে এর চেয়ে কম তাপমাত্রার, পানি এবং শিলা থাকতে পারে; এগুলিকে অন্যান্য প্রবাহের সাথে তুলনা করে "ঠান্ডা" বলা হয়, যদিও তাপমাত্রা এখনও মারাত্মকভাবে বেশি। শীতল আগ্নেয়শিলাতে সার্জেস দেখা দিতে পারে যখন অগভীর হ্রদ বা সমুদ্রের নীচে ভেন্ট থেকে বিস্ফোরণ ঘটে। কিছু আগ্নেয়শিলার ঘনত্ব স্রোতের সম্মুখভাগে সম্পূর্ণ পাতলা হয়; উদাহরণস্বরূপ, ১৯০২ সালে পেলি মাউন্টের অগ্নুৎপাতের সময়, একটি সম্পূর্ণ পাতলা স্রোত সেন্ট পিয়েরি শহরকে ভস্মীভূত করেছিল এবং প্রায় ৩০,০০০ মানুষ এই ঘটনায় প্রাণ হারিয়েছিল।
আগ্নেয়শিলা প্রবাহও এক ধরনের মাধ্যাকর্ষণ; বৈজ্ঞানিক সাহিত্যে এগুলি কখনও কখনও সংক্ষেপে পিডিসি (আগ্নেয়শিলার ঘনত্বের মাত্রা) বলা হয়।
কারণসমূহ
আগ্নেয়শিলা প্রবাহ উৎপাদন করতে পারে এমন বেশ কয়েকটি প্রক্রিয়া রয়েছে:
আকার এবং প্রভাব
থাম্ব| ১৯৮২ সালে মেক্সিকোতে এল চিচন আগ্নেয়গিরির অগ্নুৎপাতের সময় আগ্নেয়শিলার সার্জেস প্রবাহিত হয়ে ফ্রান্সিসকো লিওনে ধ্বংস হওয়া বিল্ডিং। প্রবাহের দিকের দিকে কংক্রিটের মোড়কে শক্তিবৃদ্ধিকারী রডগুলো থাম্ব| একজন বিজ্ঞানী [[সেন্ট হেলেনস পর্বত|মাউন্ট সেন্ট হেলেন্স থেকে আগ্নেয়শিলা প্রবাহের আমানত পিউমিস ব্লক পরীক্ষা করেন]] থাম্ব| [[পম্পেই|পম্পেইয়ে তথাকথিত বাগানে কিছু ক্ষতিগ্রস্ত ক্যাসেট]] ফ্লো ভলিউম কয়েক শত ঘনমিটার (গজ) থেকে এক হাজার ঘনকিলোমিটার (২৪০ ঘন মাইলের) মধ্যে শুরু হয়। বৃহত্তর প্রবাহগুলো শত শত কিলোমিটার (মাইল) ভ্রমণ করতে পারে, যদিও সেই স্কেলের কোন ঘটনা কয়েক লক্ষ হাজার বছর ধরে ঘটেনি। বেশিরভাগ আগ্নেয়শিলা প্রবাহ ১ থেকে ১০৩ এর কাছাকাছি কিমি (প্রায় ¼ থেকে ২½ কিউবিক মাইল) এবং কয়েক কিলোমিটার ভ্রমণ করে। প্রবাহ সাধারণত দুটি অংশ নিয়ে গঠিত: বেসাল প্রবাহ যা মাটিকে জড়িয়ে ধরে এবং বৃহত্তর, মোটা পাথর, শিলা টুকরা ধারণ করে, তখন প্রবাহ ও উপরের বাতাসের মধ্যবর্তী চাপের কারণে এটির উপরে একটি প্রচণ্ড গরম ছাইয়ের প্লাম্ট উঁচু হয় এবং শীতল বায়ুমণ্ডলীয় বায়ুকে প্রশমিত করে।
চলমান মেঘের গতিশীল শক্তি তার পথে গাছ এবং ভবনগুলিকে সমতলে মিশিয়ে দেয়। উত্তপ্ত গ্যাস এবং উচ্চ গতি এগুলিকে বিশেষত মারাত্মক করে তোলে, কারণ এগুলো তাৎক্ষণিকভাবে জীবিত প্রাণীদের জ্বালিয়ে দেয় বা কার্বনযুক্ত জীবাশ্মগুলিতে পরিণত করে:
জলের সাথে মিথস্ক্রিয়া
পরীক্ষামূলক প্রমাণ দ্বারা সমর্থিত ১৮৮৩ সালের ক্রাকাতোয়া বিস্ফোরণের নথিপত্র প্রমাণ দেখায় যে আগ্নেয়শিলার প্রবাহ পানির মতো গুরুত্বপূর্ণ বাধাও অতিক্রম করতে পারে। যাইহোক, এটি একটি আগ্নেয়শিলা সাধারণত একটি কঠিন পদার্থ যার কারণে এটি পানিতে প্রবাহিত হবে না, কারণ মহাকর্ষ বল ও ঘনত্বের কারণে এটি পানির পৃষ্ঠের উপর দিয়ে যেতে পারে না। তবুও আগ্নেয়শিলার একটি প্রবাহ স্রোত সুমাত্রান উপকূল পর্যন্ত পৌঁছে গিয়েছিল।
মন্টসারেটে সোফ্রিয়ার হিলস আগ্নেয়গিরির কয়েকটি পর্যায়ের সময় আগ্নেয়শিলার প্রবাহ প্রায় জুড়ে চিত্রায়িত হয়েছিল। এগুলি প্রবাহের উপর দিয়ে যাওয়ার সাথে সাথে জলকে বাষ্পীভূত করে চলেছিল। প্রবাহগুলি শেষ পর্যন্ত একটি ব-দ্বীপ তৈরি করে, যা প্রায়  জুড়ে‌ তৈরি হয়েছিল।
পাইকারোক্লাস্টিক প্রবাহ প্রচুর পরিমাণে কাদা তৈরি করতে পানির সাথে যোগাযোগ করতে সাহায্য করে এবং এটি পরে বাহন হিসাবে প্রবাহের সাথে চলতে পারে। এটি বেশ কয়েকটি ব্যবস্থার মধ্যে দিয়ে যায় যা একটি বাহন তৈরি করতে পারে।
চাঁদে
১৯৬৩ সালে নাসা জ্যোতির্বিজ্ঞানী Winifred ক্যামেরন প্রস্তাব করেন যে স্থলজ প্রবাহের ন্যায় চন্দ্রে সমতুল্য সর্পিল গঠন হতে পারে। চাঁদে আগ্নেয়গিরির অগ্ন্যুৎপাতের সময়, আগ্নেয়শিলার প্রবাহ একটি নির্দিষ্ট ট্র্যাক বা রাস্তা অনুসরণ করে, যার ফলে এটি একটি শক্তিশালী ট্রাকের ন্যায় এগিয়ে চলে। চাঁদের শ্রিয়েটার ভ্যালি এইরূপ ঘটনার একটি উদাহরণ।
জলফ্রেজি
জলফ্রেজি (এছাড়াও ঝাল ফ্রেজি, জলফ্রেজি, জালফ্রেজি, জাফরাজি নামে পরিচিত) হল বঙ্গ থেকে উদ্ভূত একটি তরকারীজাতীয় খাবারের পদ। এটি ভারতীয় উপমহাদেশ ও তার বাহিরে জনপ্রিয়। এতে মূল উপাদান হিসেবে মাংস, মাছ, পনির বা শাকসব্জি থাকে। এটি একটি ঘন মশলাদার ঝোলসহ পরিবেশন করা হয় যাতে মরিচ থাকে। সাধারণ আরও উপাদানের মধ্যে রয়েছে বেল মরিচ, পেঁয়াজ এবং টমেটো।
ইতিহাস
জলফ্রেজি বঙ্গে উদ্ভূত হয়। উচ্ছিষ্ট খাদ্যের সাথে মরিচ এবং পেঁয়াজ দিয়ে ভাঁজি করে এক প্রকার তরকারি হিসেবে এটি রান্না করা হত। ব্রিটিশ ভারতের রান্নার বইগুলিতে এটির উপস্থিতি পাওয়া যায়। বাংলা ভাষায়, শব্দটি ঝাল ও ফ্রেজি মিলিয়ে তৈরি, ফ্রেজি ফার্সি শব্দ থেকে এসেছে, ফ্রেজি অর্থ ডায়েটের উপযোগী। জলফ্রেজি সাধারণত উপকরণকে নাড়িয়ে-ভাঁজি করার দ্বারা প্রস্তুত করা হয়, নাড়িয়ে-ভাঁজি করার পদ্ধতিটি চীনা রান্নার মাধ্যমে এই অঞ্চলে প্রবর্তিত হয়েছিল।
জনপ্রিয়তা
২০১১ সালের এক জরিপে, জালফ্রেজিকে যুক্তরাজ্য ভারতীয় এবং বিস্তৃত দক্ষিণ এশীয় রেস্তোঁরাগুলিতে সর্বাধিক জনপ্রিয় খাবারের পদ হিসেবে মূল্যায়িত করা হয়েছিল
আলী এক্সপ্রেস
আলীএক্সপ্রেস হ'ল আলিবাবা গ্রুপের মালিকানাধীন চায়না ভিত্তিক একটি অনলাইন খুচরা পরিষেবা। প্রতিষ্ঠানটি প্রতিষ্ঠিত হয় ২০১০ সালে, এটি চীন এবং সিঙ্গাপুরের ছোট ছোট ব্যবসা নিয়ে গঠিত যা আন্তর্জাতিক অনলাইন ক্রেতাদের পণ্য সরবরাহ করে।এটি রাশিয়ার সর্বাধিক জনপ্রিয় ই-কমার্স ওয়েবসাইট এবং এটি ব্রাজিলের ১০ তম সর্বাধিক জনপ্রিয় ওয়েবসাইট ছিল।
আলীএক্সপ্রেস ব্যবসায় থেকে ব্যবসায় কেনা বেচা পোর্টাল হিসাবে শুরু হয়েছিল। এটি এর পরে ব্যবসায়িক থেকে ভোক্তা, ভোক্তা থেকে  কম্পিউটিং এবং প্রদান পরিষেবাগুলিতে প্রসারিত হয়েছে।আলীএক্সপ্রেস বর্তমানে (২০১৬) ইংরাজী, স্প্যানিশ, ডাচ, ফরাসি, ইতালিয়ান, জার্মান, পোলিশ, তুর্কি, পর্তুগিজ, ইন্দোনেশীয় এবং রাশিয়ান ভাষায় ওয়েবসাইট চালায়। এই ভাষার জন্য দেশের সীমানার বাইরে থাকা গ্রাহকরা স্বয়ংক্রিয়ভাবে পরিষেবাটির ইংরেজি সংস্করণ পরিবেশন করা হয়।
ইণ্ডি
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬৫ মিটার (১৫২৫ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ইন্দি শহরের জনসংখ্যা হল ৩১,৪৮৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে ইন্দি এর সাক্ষরতার হার কম।
এই শহরের জনসংখ্যার ১৫% হল ৬ বছর বা তার কম বয়সী।